ఎం.జె. అప్పాజీ గౌడ

ఎం.జె. అప్పాజీ గౌడ (20 జూన్ 1951 - 2 సెప్టెంబర్ 2020) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు భద్రావతి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ఎం.జె. అప్పాజీ గౌడ 1994 కర్ణాటక శాసనసభ ఎన్నికలలో భద్రావతి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి బి. పి. శివకుమార్‌పై 21,248 ఓట్ల మెజారిటీతో తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి అభ్యర్థి ఐఎన్‌సీ బి.కె. సంగమేశ్వరపై 7,386 ఓట్ల మెజారిటీతో రెండోసారి ఎమ్మెల్యేగా ఎన్నికయ్యాడు. 

ఎం.జె. అప్పాజీ గౌడ 2004 కర్ణాటక శాసనసభ ఎన్నికలలో భద్రావతి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ బి.కె. సంగమేశ్వర చేతిలో 17,431 ఓట్ల తేడాతో ఓడిపోయాడు. ఆయన 2008 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి.కె. సంగమేశ్వర చేతిలో 487 ఓట్ల స్వల్ప తేడాతో ఓడిపోయాడు. 

ఎం.జె. అప్పాజీ గౌడ 2013 కర్ణాటక శాసనసభ ఎన్నికలలో భద్రావతి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి బి.కె. సంగమేశ్వరపై 44099 ఓట్ల మెజారిటీతో మూడోసారి ఎమ్మెల్యేగా ఎన్నికయ్యాడు. ఆయన 2018 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ బి.కె. సంగమేశ్వర చేతిలో 11,567 ఓట్ల తేడాతో ఓడిపోయాడు.

మరణం
ఎంజె అప్పాజీ గౌడ కోవిడ్ ఛాతీ నొప్పి, ఊపిరి ఆడకపోవడంతో పారిశ్రామిక పట్టణంలోని ఒక ప్రైవేట్ ఆసుపత్రికి ఆ తరువాత శివమొగ్గలోని జిల్లా ఆసుపత్రి అయిన మెక్‌గాన్ ఆసుపత్రికి తరలించగా చికిత్స పొందుతూ 2020 సెప్టెంబర్ 2న మరణించాడు. ఆయనకు భార్య శారద,  కుమారుడు అజిత్ గౌడ ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు
వర్గం:2013 కర్ణాటక శాసనసభ్యులు